34. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. 61021/28/807037 της 3/24 Ιουν. 1957 (ΦΕΚ Β΄ 170) Περί τρόπου εκλογής αντιπροσώπων ανάπηρων κλπ. εις τας Διοικούσας Επιτροπάς των Παρ/των του Ταμείου Αρωγής Αναπήρων–Θυμάτων Πολέμου. Έχοντες υπ’ όψιν τας διατάξεις των άρθρ. 87 παρ. 1, 92 και 99 του Α.Ν. 1324/49 κυρωθέντος δια του Νομ. 1487/50 και τη υπ’ αριθ. 2474/1/104/27. 3.1957 του Κυβερνητικού Επιτρόπου παρά τη Εθνική Γενική Συνομοσπονδία Αναπήρων και Θυμάτων Πολέμου Ελλάδος, αποφασίζομεν: 1.Η κοινή Συνέλευσις των Σωματείων Αναπήρων και Θυμάτων Πολέμου περί ης η περιπτ. γ΄ της παρ. 2 του άρθρ. 83 του αυτού Α. Νόμου συγκαλείται δια διαταγής του Νομάρχου κοινοποιουμένης προς τας Οργανώσεις Α.Θ.Π. της έδρας του οικείου Νομού. Η περί συγκλήσεως της Συνελεύσεως διαταγή του Νομάρχου κοινοποιείται υπό των Διοκήσεων των Οργανώσεων προς τα μέλη αυτών ως ορίζουσι τα οικεία καταστατικά προκειμένου περί συγκλήσεως των Γενικών αυτών Συνελεύσεων. 2.Η Συνέλευσις προεδρεύεται υπό του Προέδρου του εκ των Σωματείων έχοντος την μείζονα δύναμιν μελών, όπου δε λειτουργεί Ομοσπονδία, υπό του Προέδρου της Ομοσπονδίας. Τον οικείον πρόεδρον κωλυόμενον αντικαθιστά ο πρόεδρος του επομένου κατά την δύναμιν Σωματείου. Σελ.785 Ανάπηροι και θύματα πολέμου 36.Ι.α.33-34 3.Η κοινή Συνέλευσις θεωρείται εν απαρτία  παρόντος του ημίσεος του συνόλου των μελών  απάντων ομού των Σωματείων. Μη επιτευχθείσης  απαρτίας η συνέλευσις επαναλαμβάνεται την  αντίστοιχον ημέραν της  μεθεπομένης εβδομάδος, θεωρείται δε εν απαρτία οιοσδήποτε και αν είναι ο αριθμός των παρόντων μελών απάντων ομού Σωματείων. 4.Αι αποφάσεις των κοινών Συνελεύσεων λαμβάνονται κατ’ απόλυτον πλειοψηφίαν των παρόντων μελών. 